Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 103/09/8803	Košice II, 28.12.2012
EEČ : 2-64-414-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
V trestnej veci vedenej proti obv. XXXXX pre prečin zanedbania povinnej výživy podľa § 207 ods. 1   Trestného zákona  pre skutok, že 
 - XXXXX a inde si neplnil vyživovaciu povinnosť k svojej dcére XXXXX XXXXX  hoci táto mu vyplýva priamo zo Zákona o rodine a výška ktorej bola určená na základe rozsudku XXXXX prispievať sumou 50.- AUD mesačne , túto si úmyselne neplní a tak dlhuje  za obdobie od 1.1.2008 doteraz k rukám matky dieťaťa  XXXXX  najmenej 665,83.-€.
lebo zanikla trestnosť činu
Odôvodnenie:
Uznesením povereného príslušníka  PZ Okresného riaditeľstva policajného zboru Odbor poriadkovej polície, Obvodné oddelenie PZ XXXXX XXXXX, sp. zn. ORP-XXXXX bolo podľa § 206 ods. 1 Trestného poriadku  vznesené obvinenie XXXXX pre prečin zanedbania povinnej výživy podľa § 207 ods1 Trestného zákona  , na tom skutkovom základe, ako je uvedené vo výrokovej časti uznesenia.
	Po skončení  vyšetrovania predložil poverený príslušník PZ  vyšetrovací spis s návrhom na podanie obžaloby, s tým, že dlh na výživnom je v plnej výške uhradený k rukám oprávnenej osoby.
	Po preskúmaní spisového materiálu som zistila, že zanikla trestnosť činu.
	Výživné voči maloletému dieťaťu bolo upravené rozsudkom XXXXX XXXXX , a to prispievať sumou 50.-AUD€ mesačne na dieťa . Z výsluchu  matky maloletej , XXXXX vyplýva, že povinnosť vyživovať si obvinený neplní riadne  od 1.1.2008 do augusta 2009. Od tej doby sú splátky uhrádzané z exekútorského účtu . Predložila aj výpis XXXXX z 15.5.2012 potvrdzujúci vklad XXXXX v sume 50.-AUD.  Počas doby neplnenia vyživovacej povinnosti netrpeli núdzou. Dcére vytvorila priaznivé podmienky a starala sa o ňu dostatočne.

	Podľa § 86 písm. a  Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Vzhľadom na vyššie uvedené som rozhodla tak ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Bernátová
prokurátorka